Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: helyzettel összefüggésben nem álló ... elõírásokhoz kösse”. [20/2000. (VI. 16.) AB határozat, ABH 2000, 434, 437]
Paragraph Index: 1818

helyzettel összefüggésben nem álló ... elõírásokhoz kösse”. [20/2000. (VI. 16.) AB határozat, ABH 2000, 434, 437] Mindezekre hivatkozva a konkrét ügyben is kezdeményeztük a helyi rendelet módosítását. Tapasztalataink szerint általános jelenség, hogy az önkormányzatok nem kívánnak közremûködni azon családok lakhatási gondjainak megoldásában, amelyek korábban az önkormányzati tulajdon elfoglalásával „önhatalmúan” rendezték lakásigényüket. Az önkormányzatok jelentõs része tulajdonosi jogaik védelmére hivatkozva egy látszólag jogszerû, ám valójában alkotmányellenes hivatkozási alapot kreált, ami ráadásul – a bérlakások hiánya miatt – a kívánt cél elérésére, vagyis a jogellenes lakásfoglalás visszaszorítására alkalmatlan is. A múlt évben az állampolgári jogok országgyûlési biztosával közös jelentésünkben felkértük a belügyminisztert, hogy hívja fel a megyei közigazgatási hivatalokat: vizsgálják meg a helyi önkormányzatok lakásrendeleteinek törvényességét, és tegyék meg a szükséges intézkedéseket annak érdekében, hogy e jogszabályok csak alkotmányos (vagyoni, jövedelmi, szociális, családi) feltételekhez kössék az önkormányzati tulajdonban álló lakások bérbeadását. A belügyminiszter ajánlásunkat elfogadta, majd utóbb arról tájékoztatott, hogy az önkormányzati rendeletek átfogó tör- 2006/162/II. szám vényességi ellenõrzését a lakástörvény 2006. március 31-én hatályba lépõ módosítását követõen tartja indokoltnak. Álláspontja szerint ezek az új rendelkezések garantálják, hogy az önkormányzati szociális lakásokhoz jutás a jövõben a bérbeadáskor fennálló jövedelmi és vagyoni viszonyok alapján történjen. 74 A lakhatási panaszok közül olyan ügyet emelünk ki, amelynek vizsgálata során közvetett diszkriminációt állapítottunk meg. Elsõdlegesen azonban azért tartjuk fontosnak ezt a vizsgálatot részletesen ismertetni, mert egy olyan asszony sorsát is érintette, aki ez év elején fagyhalált szenvedett a lakhatásának megoldatlansága miatt. Szolgáljon minden települési önkormányzat számára tanulságul az alábbi eset. A panaszosok azzal a sérelemmel fordultak hozzánk, hogy több éve kérik a települési önkormányzat segítségét házuk felújításához, illetve lakhatóvá tételéhez, eredménytelenül. A lakóház azonban – véleményük szerint – életveszélyes. Nehéz szociális helyzetben vannak, lakásuk felújítására önerõbõl nem képesek. Az ingatlan a település szélén, a roma családok telepszerûen elkülönülõ utcájában található. A beadványozók levelükben kifejtették, hogy az önkormányzat passzív, elutasító magatartása egyértelmûen összefügg cigány származásukkal is. A vizsgálat keretében elõször írásban fordultunk a települési önkormányzathoz. A megküldött iratok alapján az ügy több pontján is felmerült a jogsértés gyanúja, ezért 2005 tavaszán helyszíni vizsgálatot tartottunk, amelynek során megtekintettük az ingatlant, meghallgattuk a panaszosokat, valamint tárgyaltunk a település polgármesterével és jegyzõjével. A lakóház rossz állapota miatt azonnali intézkedésként felkértük az elsõfokú kiemelt építésügyi hatóságot, hogy vizsgálja meg az építmény állapotát, és statikus szakértõ bevonásával soron kívül tegye meg a szükséges intézkedéseket. A helyszíni vizsgálatot követõ heves esõzések következtében az épület egy része leomlott, így a ház lakhatatlanná vált. A fedél nélkül maradt család ideiglenes elhelyezését a helyi önkormányzat egy 10m2 nagyságú, fûthetõ katonai sátor felállításával biztosította. A lakóház rossz állapotával kapcsolatos problémák hosszabb idõ óta fennálltak. Az ott lakók vagyoni és szociális helyzetével a település vezetése tisztában volt, és azzal is, hogy milyen leromlott állagú az ingatlan. Amikor a panaszosok észlelték házuk állapotának romlását, és felmérték azt, hogy helyrehozatalára önerõbõl nem képesek, joggal bízhattak az önkormányzat segítségében. Az önkormányzat vezetõi azonban ahelyett, hogy a család lakhatással kapcsolatos panaszait komplex problémaként kezelték volna, leszûkítették alacsony összegû átmeneti segélyek folyósítására. A vizsgálat megerõsítette, hogy bár az önkormányzat szeme elõtt zajlott az épület állapotának folyamatos romlása, semmilyen érdemi segítséget nem nyújtottak a karbantartási munkálatokat önerõbõl elvégezni nem képes roma családnak. A vizsgálat során megállapítottuk, hogy az önkormányzat vezetõinek eljárása több ponton is kifogásolható volt, hogy

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes